丹阳城下作简郡司马
丹阳郡里秋杨绿，不见当时旧刘穆。铁瓮徒悬鹳鹊栖，金盘不贮槟榔肉。岧峣双阙古郡台，丹阳司马今奇才。方舆偶屈陈蕃坐，锦帻真看谢奕来。高牙傍海发葭鼓，万叠寒涛散艛橹。典兵自惜重南徐，雄镇只今推北府。江东游子归较迟，登楼赋罢将从谁。重来丁卯桥边路，欲把垂杨几度思。
主题：思乡
情感：愁绪、愤怒、想家